CELEX: 62022TN0057
Language: hr
Date: 2022-01-28 00:00:00
Title: Predmet T-57/22: Tužba podnesena 28. siječnja 2022. – Mađarska/Komisija

14.3.2022   
            
            
               HR
            
            
               Službeni list Europske unije
            
            
               C 119/57
            
         
      Tužba podnesena 28. siječnja 2022. – Mađarska/Komisija
      (Predmet T-57/22)
      (2022/C 119/80)
      Jezik postupka: mađarski
      
         Stranke
      
      
         Tužitelj: Mađarska (zastupnici: M. Z. Fehér i G. Koós, agenti)
      
         Tuženik: Europska komisija
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi Provedbenu odluku Komisije (EU) 2021/2020 оd 17. studenoga 2021. o isključenju iz financiranja Europske unije određenih izdataka nastalih za države članice u okviru Europskog fonda za jamstva u poljoprivredi (EFJP) i Europskog poljoprivrednog fonda za ruralni razvoj (EPFRR) (1) u dijelu u kojem se odnosi na Mađarsku i isključuje iz financiranja Europske unije financijsku potporu utvrđenu za financijsko razdoblje 2018.-2019. zbog nedostataka u funkcioniranju ključnih kontrola „provjere za utvrđivanje pristupa zatraženoj potpori” i „točan izračun potpore, uključujući administrativna smanjenja i kazne”,
               
            
                  —
               
               
                  naloži snošenje troškova Komisiji.
               
            
         Tužbeni razlozi i glavni argumenti
      
      Mađarska vlada tvrdi da Mađarska nije povrijedila odredbe o kontroli radi utvrđivanja pristupa zatraženoj potpori te da nije bio pogrešno izračunana vrijednost proizvodnje koju organizacije proizvođača stavljaju na tržište. Praksa koju primjenjuje Mađarska u skladu je s odredbama članka 42. i članka 50. stavka 7. Uredbe 543/2011 (2). Također, ne treba ocjenjivati postojanje nedostataka u vezi s nadzorom prihvatljivosti operativnih programa, a mađarsko je tijelo postupalo u skladu s odredbom članka 104. stavka 2. Uredbe 543/2011.
      Mađarska je primijenila prikladne korektivne mjere u vezi s ocjenama na koje se upućuje u drugom nedostatku u pogledu funkcioniranja ključne kontrole („točan izračun potpore, uključujući administrativna smanjenja i kazne”) i stoga nije opravdana primjena financijske korekcije u pogledu troškova za financijske godine razdoblja 2018. i 2019.
      
         (1)  SL 2021., L 413, str. 10.
      
      
         (2)  Provedbena Uredba Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (SL 2011., L 157, str. 1.) (SL, posebno izdanje na hrvatskom jeziku, poglavlje 3., svezak 24., str. 186.)